《东风第一枝 游峡山》
清代·周珽

六寺烟深，双峰黛冷，嬉游时际暄暖。曲塘画癋参差，曦来荻芽沙浅。

娇春罗绮，映绿净、波纹吹软。尽瘦生、掌上谁擎，漫认倚风轻燕。

帘乍卷、垂杨拂眼，门半掩、小桃窥面。歌云日趁新妆，泪竹几巡古苑。

微茫林角，挂一抹、残杨如线。怕后游、晴雨无凭，有约也应难见。

作者简介：周珽，字无瑕，号青羊，书房名於止斋，浙江海宁人。清代书画家。